УСЛОВИ УГОВОРА
УГОВОР ЗА НАБАВКУ ГРАЂЕВИНСКИХ РАДОВА (друга фаза) – Музеј стакларства 
(јавна набавка у отвореном поступку)
ЈН бр.1/2023
Закључен дана __________2023. год., између:

Културног центра "Параћин", са седиштем у Параћину, ул. Бранка Крсмановић бр. 45., ПИБ – 103504698, матични број – 17582062, кога заступа вд директор Ненад Јевтић, дипл.журналиста (у даљем тексту: Наручилац)
и

................................................................................................

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке: ......................................,

кога заступа......................................................(у даљем тексту: Извођач)

или
Носилац посла............................................. са седиштем у.............................................,
Ул............................................................бр...................ПИБ...............................Матични број..................., Број рачуна....................................Назив банке...................................... кога заступа.....................................................(у даљем тексту:Извођач) са 
члановима групе.............................................................................................са седиштем у..................................... ул...............................................бр......................ПИБ................., матични број..............................кога заступа..................................................................
Члан 1.

Уговорне стране констатују:

- да је Наручилац спровео јавну набавку бр.1. од 22.08.2023. године за грађевинске радове (друга фаза) – Музеј стакларства, у отвореном поступку јавне набавке у складу са чл. сходно чл. 52. Закона о јавним набавкама ("Сл. гласник РС" бр. 91/2019), за који је објавио позив и конкурсну документацију на сајту општине Параћин, www.kcp.org.rs, Порталу јавних набавки и Порталу службених гласила Републике Србије и бази прописа;

- да су средства за предметну набавку обезбеђена у складу са Решењем о додели средства за суфинансирање програма јединица локалних самоуправа који се суфинансирају кроз Програм Министарства Културе – Градови у фокусу 2023 (бр.решења 401-01-277/2023-03 од 03.05.2023.год.) и из буџета Општине Параћин, на основу Решења о употреби средстава ТБР (бр. решења 400-1604/2023-I од 08.08.2023.год.);

- да се радови изводе на основу Решења о одобрењу извођења радова (бр. предмета ROP-PAR-16153-ISAW-1/2022 који је заведен под бр.353-452/2022-V-04 од 26.05.2022.год.) издата од страна Одељења за урбанизам и имовинско-правне послове и Решења којим се одобрава измена Решења о одобрењу извођења радова (бр. предмета ROP-PAR-16153-ISAWА-2/2023 који је заведен под бр.353-229/2023-V-04 од 02.03.2023.год.) издата од страна Одељења за урбанизам и имовинско-правне послове . 
-  да је Наручилац донео Одлуку о додели уговора од _______.2023. год., која се сматра прихватљивом, јер испуњава услове ЗЈН и конкурсне документације, којим је уговор о јавној набавци додељује извођачу.
Предмет уговора
Члан 2.

Предмет уговора је извођење грађевинских радова (друга фаза) – Музеј стакларства, у складу са предвиђеним предмером радова, а на основу Пројекта реконструкције пословног објекта и пренамене у Музеј стакларства на кп.бр.169/2 КО Параћин.
Извођач се обавезује да обезбеди радну снагу, материјал, грађевинску и другу опрему за предметну набавку, тј. да изведе грађевинске радове на рушењу и демонтажи, земљане, зидарске, изолатерске, тесарске, кровопокривачке, лимарске, фасадерске, браварске и остале предвиђене завршне радове, као и све друго неопходно за потпуно извршење радова који су предмет овог уговора.
Уговорена вредност уговора
Члан 3.
Уговорена предрачунска вредност предметних радова износи________________динара без урачунатог ПДВ-а, а са урачунатим ПДВ-ом у износу од ________________ динара, а добијена је на основу јединичних цена и датих количина из понуде Извођача радова бр.____________ од _________2023. године, а тачна вредност изведених радова биће утврђена на основу окончане ситуације, сачињене на основу оверене грађевинске књиге, грађевинског дневника и стварно изведених радова, потписаних од стране надзорног органа. Обрачун и плаћање ПДВ-а вршиће се и складу са Законом о ПДВ-ом.

Уговорена цена је фиксна по јединици мере и не може се мењати услед повећања елемената на основу којих је одређена.
Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача радова а који се могу јавити приликом реализације овог уговора.

Услови и начин плаћања
Члан 4.
Плаћање уговорне цене ће се ивршити на следећи начин:

- на основу предрачуна највише до 50% од укупне вредности за извођење предвиђенх радова. Наручилац се обавезује да изврши уплату на основу предрачуна (авансног рачуна) потписаног од стране стручног надзора, на рачун бр._____________________ који се води код пословне банке, у складу са Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура ("Сл. гласник РС" бр.7/2018, 50/2018 и 8/2019) и у складу са Законом о електронском фактурисању ("Сл. гласник РС" бр.44/2021 и 129/2021),  уз истовремено достављање средства за финансијско обезбеђење.
Извођач радова се обавезује да након потписаног Уговора и достављеног предрачуна достави бланко сопствену меницу, безусловну на први позив наплативу, као гаранцију за авансну уплату у висини аванса. Бланко сопствена меница мора бити евидентирана у Регистру меница и овлашћења Народне Банке Србије. Бланко сопствена меница треба да буде оверена печатом и потписана од стране лица овлашћеног за заступање оригиналним потписом. Уз меницу мора бити достављено уредно попуњено и оверено менично овлашћење – писмо, са клаузулама „без протеста“, у висини траженог аванса са потврдом о регистрацији менице. Уз меницу мора бити достављена и копија картона депонованих потписа, који је издат од стране пословне банке коју извођач радова наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа.  Примљени аванс извођач је у обавези да оправда износ за извођење радова, при испостављању окончане ситуације.
- Преостали износ биће исплаћен по окончању радова на основу достављене окончане ситуације потписане од стране надзорног органа и Записника о примпредаји радова (који мора бити потписан од стране извођача радова, надзора и овлашћеног представника наручиоца у року који је предвиђен Законом о роковима измирења новчаних обавеза у комерцијалним трансакцијама. Окончана ситуација, мора бити регистрована у складу са Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура ("Сл. гласник РС" бр.7/2018, 50/2018 и 8/2019) и у складу са Законом о електронском фактурисању ("Сл. гласник РС" бр.44/2021 и 129/2021). 
Рок плаћања је минимално у року од 15 (петнаест) дана а најкасније 45 дана, у року који је предвиђен Законом о роковима измирења новчаних обавеза у комерцијалним трансакцијама ("Сл.гласник РС" 119/2012, 68/2015, 113/2017 и 91/2019). 

Ако Наручилац оспори део примљене ситуације, неспорни износ плаћа се у наведеном року из овог члана. Наручилац може оспоравати окончану ситуацију у погледу цене, количине и врсте изведених радова. О спорном износу и разлозима за оспоравање, Наручилац је дужан да обавести другу уговорну страну у року одређеном за плаћање на основу ситуације.
Рок за извршење предмета јавне набавке
Члан  5.
Извођач радова се обавезује да уговорене радове изведе у року од највише 60 (шесдесет) календарских дана, рачунајући након потписаног уговора од дана увођења у посао од стране стручног надзора, а према приложеном динамичком плану стручном надзору.  Наручилац и стручни надзор су дужни да извођача уведу у посао у року од 3 дана, након потписаног уговора.
У случају обуставе реализације предмета јавне набавке која се евидентира у грађевинском дневнику, рок за извршење предмета јавне набавке се продужава за онолико дана колико је трајала обустава и тај рок се не обрачунава у календарске дане који су потребни за завршетак предмета јавне набавке. Разлози за обуставу радова у складу са чл.6. овог уговора су:

        1. природни догађаји (пожар, поплава, земљотрес, изузетно лоше време неубичајено за годишње доба и за место на коме се радови изводе и сл.);
        2.    мере предвиђене актима надлежних органа;

        3.   услови за извођење радова у земљи или води, који нису предвиђени техничком документацијом;

Под завршетком радова сматра се дан њихове спремности за примопредају изведених радова, што стручни надзор констатује у грађевинском дневнику. Утврђени рокови се не могу се мењати без сагласности Наручиоца.
Ако постоји оправдана сумња да радови неће бити изведени у уговореном року, Наручилац има прево да затражи од извођача да предузме потребне мере којима се обезбеђује одговорајуће убрзање радова и њихово усклађивање са уговореном динамиком.
Члан  6.

Извођач има право да захтева продужење рока за извршење предмета јавне набавке у случају у коме је због промењених околности или неиспуњења обавеза Наручиоца био спречен да изврши предмет јавне набавке.
Као разлози због којих се у смислу става 1. овог члана, може захтевати продужење рокова, сматрају се нарочито:

        1. природни догађаји (пожар, поплава, земљотрес, изузетно лоше време неубичајено за годишње доба и за место на коме се радови изводе и сл.);
        2.    мере предвиђене актима надлежних органа;

        3.   услови за извођење радова у земљи или води, који нису предвиђени техничком документацијом;

        4.   закашњење увођења извођача у посао:

Наручилац одлучује да ли ће и за колико продужити рок за завршетак  радова у року од 3 дана од дана када је извођач затражио од Наручиоца да одлучи о продужењу рока за завршетак радова. Уколико извођач пропусти да достави благовремено упозорење о кашњењу или не сарађује у смислу решавања овог кашњења, кашњење изазвано овим пропустом се неће разматати приликом одређивања новог рока за завршетак радова.

Захтев за продужење рока за извођење радова, извођач писмено подноси Наручиоцу у року од једног дана од сазнања за околност, а најкасније у року од 10 (десет) дана пре истека коначног рока за завршетак радова. Уговорени рок је продужен када уговорне стране закључе Анекс уговора, на начин и под условима прописаним ЗЈН. У случају да извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде. Ако извођач касни са извршењем предмета јавне набавке, нема право на продужење уговореног рока због околности које су настале у време кашњења.
Уговорна казна
Члан  7.

Уколико извођач не изврши набавку, испоруку, монтажу као и извођење свих предвиђених радова, као и за услуге које нужно иду уз ту врсту добара, пратеће радове у уговореном року, дужан је да плати Наручиоцу радова уговорну казну у висини 0,1% од укупно уговорене вредности без ПДВ-а за сваки дан кашњења. Уколико је укупан износ обрачунат по овом основу већи од 5% од укупне уговорене цене без ПДВ-а, Наручилац може једнострано раскинути Уговор. Наплату уговорне казне Наручилац ће извршити, без претходног пристанка извођача, умањењем износа наведеног у окончаној ситуацији. 
Ако је Наручилац због кашњења у извођењу и предаји свих радова која су предмет јавне набавке  претрпео какву штету, може захтевати од извођача и потпуну накнаду штете, независно од уговорне казне и заједно са њом.
Обавезе Извођача
Члан  8.

Извођач се обавезује да предмет јавне набавке изведе у складу са важећим техничким прописима, документацијом и овим уговором као и да исте по завршетку преда Наручиоцу, као и:
1) да пре почетка реализације предмета јавне набавке Наручиоцу достави решење о именовању одговорног лица за реализацију предмета јавне набавке;

2) да у року од 7 (седам) дана од дана потписивања уговора, достави стручном надзору динамички план за реализацију уговора за грађевинске радове (друга фаза) – Музеј стакларства;
3) да благовремено и детаљно проучи документацију на основу које се изводе уговорени радови и да од наручиоца благовремено тражи објашњење о недовољно јасним детаљима;
4) да о свом трошку обезбеди и истакне на видном месту градилишну таблу у складу са важећим прописима;
5) да се строго придржава мера безбедности и здравља на раду;
6) да по завршеној реализацији предмета јавне набавке одмах обавести Наручиоца, да је окончао уговор, и да је спреман за њихову примопредају;
7) да предмет јавне набавке тј. предвиђене радове измеде према техничкој и другој документацији на основу које је издато одобрење за извођење радова, тј. у складу са предмером радова, у складу са прописима, стандардима, техничким нормативима и нормама квалитетата која веже за предметну врсту објекта;
8) да обезбеди довољну радну снагу и благовремену испоруку уговорене опреме и другог материјала и опреме потребне за реализацију предмета јавне набавке;
9) да обезбеди безбедност свих лица на местима реализације предмета уговора, као и одговарајуће складиштење својих материјала, опреме и сл., тако да се Наручилац ослобађа свих одговорности према државним органима, што се тиче безбедности, прописа о заштити животне средине, радно-правних прописа за време укупног трајања реализације предмета јавне набавке до његове предаје Наручиоцу тј. Кориснику;

10) да уредно води све књиге предвиђене законом и другим прописима Републике Србије;
11) да на месту где се изводе грађевински радови обезбеди уговор о грађењу, решење о одређивању одговорног лица и документација на основу које се радови изводе;
12) да омогући вршење стручног надзора, као и Комисији надлежног Министарства културе; 
13) да омогући сталан и несметан приступ грађевиског дневнику на захтев стручног надзора или Наручиоца;
14) да омогући Наручиоцу сталан надзор над радовима и контролу количине и квалитета употребљеног материјала и опреме;
15) да поступи по свим основаним примедбама и захтевима Наручиоца датим на основу извршеног надзора и да у том циљу у зависности од конкретне ситуације, о свом трошку изврши поправку или поновно извођење радова, услуга или замену набављеног илу уграђеног материјала, опреме, уређаја или убрзања реализације предмета јавне набавке, када је запао у доцњу у погледу извршавања уговорених рокова;
16) да уведе рад у више смене или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
17) да сноси трошкове накнадних прегледа комисије за пријем предмета јавне набавке, уколико се утврде неправилности и недостаци;
18) да гарантује квалитет изведених радова и употребљеног материјала, с тим да отклањању недостатака у гарантном року за изведене радове, извођач мора приступити у року од највише 5 дана;
19) да обезбеди доказ о квалитету уграђеног материјала, опреме као и за инсталације за које не постоји ни одговарајући стандарди ни званични атести;
20) да отклони, све евентуално начињене штете на постојећим инсталацијама, објектима и јавним и приватним површинама;
21) да достави целокупну атестно техничку документацију и

22) достави Полису осигурања предвиђене чл.12. овог уговора. 
Обавезе Наручиоца радова
Члан  9.

Наручилац се обавезује да обезбеди неопходне дозволе, на основу техничке документације,  ради добијања одобрења за извођење радова. 

Наручилац ће обезбеди вршење стручног надзора за предвиђене радове над извршењем уговорних обавеза извођача.
Стручни надзор ће вршити надзор над извођењем радова, оверу грађевинског дневника и записника о извршеним радовима, као и увођење у посао, заједно са Наручиоцем.
Наручилац ће својим актом, именовати надлежно лице, које ће бити одговорно за праћење извршење уговорних обавеза.
Евентуалне примедбе и предлози надзорног орган
Члан  10.

Евентуалне примедбе и оредлози надзорног органа уписују се у грађевински дневник. Извођач радова је дужан да поступи по оправданим примедбама и захтевима надзорног органа и да отклони недостатке у радовима у вези којих су стављене примедбе и то о сопственом трошку.
Финансијско обезбеђење
Члан  11.
Извођач радова се обавезује да приликом потписивања Уговора, достави бланко сопствену меницу, безусловну на први позив наплативу, као гаранцију за испуњење уговорних обавеза.
Бланко сопствена меница мора бити евидентирана у Регистру меница и овлашћења Народне Банке Србије. Бланко сопствена меница треба да буде оверена печатом и потписана од стране лица овлашћеног за заступање оригиналним потписом.

Уз меницу мора бити достављено уредно попуњено и оверено менично овлашћење – писмо, са клаузулама „без протеста“, на име доброг испуњења уговорних обавеза и са назначеним износом од 10% од укупне уговорене вредности без обрачунатог ПДВ-а и потврда о регистрацији менице. Уз меницу мора бити достављена и копија картона депонованих потписа, који је издат од стране пословне банке коју извођач радова наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа.  
Рок важења средства финансијског обезбеђења мора бити најмање 30 (тридесет) дана дужи од дана истека важности уговора. Ако се у току реализације уговора промене рокови за извршење уговорне обавезе, мора се продужити важење средства финансијског обезбеђења пре истека важећег.
Приликом примопредаје радова, извођач се обавезује, да Наручиоцу преда бланко сопствену меницу, безусловну на први позив наплативу, као гаранцију за отклањање недостатака у гарантном року, у висини од 10% вредности уговора о јавној набавци (без урачунатог ПДВ-а), са роком трајања који је 5 (пет) дана дужи од истека гарантног рока. Уз меницу мора бити достављено уредно, попуњено и оверено менично овлашћење писмо, са клаузулама „без протеста“, на име гаранције за отклањање недостатака у гарантном року са назначеним износом од 10% од укупне уговорене вредности без обрачунатог ПДВ-а и потврдом о регистрацији менице.  
Осигурање
Члан  12.

Извођач је дужан да осигура опрему, раднике и материјал од уобичајених ризика до њихове пуне вредности (осигурање објекта у изградњи) и достави наручиоцу полису осигурања, са роком важења за цео период извршења предмета јавне набавке.
Извођач је такође дужан да достави наручиоцу полису осигурања од одговорности за штету причињену трећим лицима и стварима трећих лица, са роком важења за цео период извршења предмета јавне набавке, у свему према важећим прописима.
Уколико се рок за извршење предмета јавне набавке продужи, Извођач је дужан да достави, пре истека уговореног рока, полисе осигурања (о свом трошку) из става 1. и 2. овог члана са новим периодом осигурања.
Гаранција за изведене радове
Члан  13.

Општи гарантни рок за изведене радове износи мин. 24 месеца, рачунајући од дана  извршене примопредаје радова. Извођач сноси одговорност за мањкавости односно недостатке везане за изведене радове, које се могу јавити или настати током гарантног периода.

Наручилац, тј. Корисник, мора одмах писаним путем да обавести извођача у вези било каквих рекламација/захтева по основу ове гаранције. Извођач је дужан да у року од 48 часова од извршеног стручног увида,  да приступи изврши поправку и отклони недостатке или оштећења и свом трошку.

Ако извођач не отклони недостатак у року дефинисаном након извршеног стручног увида квара, Наручилац тј. Корисник, има право да сам отклони недостатке или да ангажује треће лице, које ће тај недостатак отклонити, о трошку Извођача.
Члан  14.

За уграђену опрему и укупан уграђени материјал, Извођач мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора, меродаван је налаз овлашћење организације за контролу квалитета.

Квалитет изведених радова
Члан  15.

Извођач је дужан да у објекат уграђује материјал и опрему који одговарају прописаном или уговореном квалитету. Уколико Наручилац утврди да уграђени материјал или опрема не одговара стандардима и техничким прописима, забрањује њихову употребу. У случају спора меродаван је налаз овлашћене организације за контролу квалитета коју бира Наручилац а о трошку Извођача радова.

Ако извођач не изводи радове по уговореној документацији, техничким прописима и стандардима, користи неквалитетан материјал, наручилац има право да захтева обустављање даљег извођења радова, односно да захтева промену материјала или употребу материјала и опреме одговарајућег квалитета. Ако је на тај начин доведена у питање сигурност објекта, живота људи или суседних објеката, наручилац има право да захтева да извођач поруши изведене радове и да радове поново изведе о свом трошку на начин који је уговорен. 
Уколико Извођач у одређеном року то не учини, наручилац има право да раскине уговор и да ангажује другог извођача искључиво о трошку извођача.
Хитни и непредвиђени радови
Члан  16.
Извођач је дужан да по писменом налогу наручиоца изведе непредвиђене радове. 

Изузетно из става 1) овог члана, Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације. Извођач и стручни надзор су дужни да истог дана када наступе околности из става 2. овог члана, о томе обавесте наручиоца. 
Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача. Извођач има право на правичну накнаду за хитне непредвиђене радове на терет Наручиоца.
У случају евентуалног спора везано за постојање односно плаћање хитних непредвиђених радова, Извођачу неће бити признато право на правичну накнаду уколико не поседује доказ да је истог  дана обавестио наручиоца и доставио му писану сагласност стручног надзора о потреби за извођењем хитних непредвиђених радова, у складу са ставом 2. овог члана.
 Примопредаја изведених радова
Члан  17.

Одмах по завршетку радова Извођач обавештава Наручиоца да су радови који чине предмет уговора завршени. Наручилац, стручни надзор и извођач су дужни да без одлагања приступе примопредаји и коначном обрачуну. 

О примопредаји се саставља записник који садржи нарочито следеће податке:

· да су радови изведени по уговору, прописима и правилима струке,

· да квалитет изведених радова одговара уговореном квалитету, односно које радове извођач треба о свом трошку да доради, поправи или поново изведе и у ком року то треба да учини,

· о којим питањима техничке природе није постигнута сагласност између овлашћених представника уговарача,

· констатација о примопредаји гарантних листова и атеста у складу са узансом 87,

· датум завршетка радова и датум извршене примопредаје.

Записник о примопредаји може сачинити и само један уговарач без учешћа другог ако други уговарач неоправдано одбије учешће у примопредаји или се неоправдано не одазове на позив да учествује у примопредаји. Такав записник се доставља другом уговарачу. Даном достављања записника настају последице у вези са примопредајом.

Ако се у записник о примопредаји обострано констатује да извођач треба о свом трошку треба да доради, поправи или поново изведе поједине радове, извођач је дужан да одмах приступи извођењу тих радова.

Ако извођач не изведе радове наведене у претходном ставу у примереном року, Наручилац може да ангажује друго лице да их изведе на терет на терет извођача. Извођач је дужан да приликом примопредаје преда Наручиоцу и кориснику, пре потписивања Записника о примопредаји, преда атесте за уграђени материјал.

Коначни обрачун изведених радова
Члан  18.

Коначном обрачун приступа се одмах по примопредаји изведених радова. Коначна количина и вредност радова по овом уговору утврђује се на основу стварно изведених количина радова оверених у грађевинском дневнику, грађевинској књизи и уговорених јединичних цена из понуде извођача радова које су фиксне и непроменљиве. Комисију за коначни обрачун чине представник Наручилац, представник Извођача уз присуство стручног надзора.

Раскид уговора
Члан  19.

Наручилац задржава право да једнострано раскине овај уговор, уколико извођач касни са извршењем предмета јавне набавке дуже од 15 (петнаест) календарских дана.
Наручилац задржава право да једнострано раскине овај уговор уколико изведени радови, не одговарају прописима или стандардима за ту врсту посла и квалитету наведеном у понуди извођача, а извођач није поступио по примедбама стручног надзора, као и уколико се радови не изводе у складу са техничком документацијом.

Наручилац може једнострано раскинути уговор и у случају недостатка средстава за његову реализацију.
Уколико дође до раскида уговора пре завршетка свих радова, чије је извршење предмет овог уговора, заједничка Комисија ће сачинити Записник до тада стварно изведених радова и њиховој вредности у складу са Уговором.

Уговор се раскида писаном изјавом која садржи основ за раскид уговора и доставља се другој уговорној страни. У случају раскида уговора, Добављач је дужан да изведене радове обезбеди и сачува од пропадања, као и да Наручиоцу преда преглед стварно изведених радова.
Измене уговора
Члан  20.

Уговор о јавној набавци за грађевинске радове (друга фаза) – Музеј стакларства, на територији општине Параћин, може да се измени у складу са чл. 156 – 161. Закона о јавним набавкама да измени уговор без спровођења поступка јавне набавке, или уколико надлежно Министарство, измени основни уговор, а да Наручилац у моменту објављивања позива и конкурсне документације није упознат.
Сходна примена прописа
Члан  21.

На питања која овим уговором нису посебно утврђена, примењује се одговарајуће одредбе закона којим се уређује планирање и изградња, Посебне узансе о грађењу као и Закон о облигационим односима.
Саставни део уговора
Члан  22.

Прилози и саставни део Уговора су:
· Понуда извођача радова _________________од ________2023.године.

Број примерака уговора
Члан  23.

Овај уговор је сачињен у 6 (шест) примерка, по 3 (три) за сваку уговорну страну.

Ступање на снагу
Члан  24.

Овај уговор се сматра закљученим када га потпишу обе уговорне стране и предајом средстава финансијског обезбеђења за добро испуњење уговорних обавеза.

